Kórinn Kliður heldur sérstaka nýárshátíðartónleika á síðasta degi ársins . Þeir hefjast kl. 22:59 þann 30. desember og lýkur kl. 00:01 þann 31 . Kliður mun við þetta tækifæri taka upp fyrstu hljómplötu sína . Platan verðu tekin upp „ læf “ og markmiðið er að fanga ekki bara söng kórsins , heldur ekki síður andrúmsloft áramótanna þar sem einu ári lýkur og annað hefst . Rýmið mótar hljóminn , byggingin sjálf hefur sitt að segja . Enn meiri áhrif á upptökurnar hafa tónleikagestirnir sjálfir því þótt þeir séu þögulir að mestu þá breyta líkamar þeirra hljómburðinum bókstaflega auk þess sem viðvera þeirra skapar andrúmsloftið . Klið langar að bjóða velunnurum sínum , vinum og ættingjum og öllum öðrum áhugasömum , að taka þátt í gerð plötunnar ; mæta í Fríkirkjuna á fyrstu andartökum síðasta dags ársins , vera þar – hlusta – og leggja þar með sitt til upptökunnar . Kliður hefur á síðustu árum getið sér gott orð og sungið víða , bæði hér heima og erlendis . Kórinn er skipaður vinum og kunningjum , tónlistarmönnum , rithöfundum , myndlistarfólki úr Reykjavík og hefur þá sérstöðu að efnisskráin samanstendur einvörðungu af nýrri , frumsamdri kórtónlist eftir kórmeðlimi sjálfa . Á tónleikunum í Fríkirkjunni verða meðal annars flutt og tekin upp á band ný verk eftir Valgeir Sigurðsson , Kjartan Holm , Ólaf Björn Ólafsson , Elínu Elísabetu Einarsdóttur , Ragnar Helga Ólafsson , Sigurlaugu Thorarensen , Martein Sindra Jónsson , Pétur Ben , Maríu Huld Markan Sigfúsdóttur , Snorra Hallgrímsson og stjórnanda kórsins Jelenu Ćirić . Á tónleikunum verður efnisskrá síðusta tveggja ára kvödd til að rýma fyrir nýjum vörum , nýjum lögum , nýjum tímum . Þannig marka tónleikarnir tímamót í sögu kórsins því með þeim lokar Kliður einum hring , setur kommu aftan við fyrsta kaflan í sögu sinni . Einu ári lýkur , annað hefst : Hringur lokast , hringur opnast . Tónleikarnir fara fram í Fríkirkjunni í Reykjavík og opnar húsið kl 23:00 . Allir hjartanlega velkomnir .